ཚོགས་པ་མང་པོ་ཞིག་གི་སོ་སོའི་ལས་ཁུངས་ཀྱི་གློག་ཀླད་དང་དེའི་ཡོ་ཆས་ཁག་ཕྱིའི་གནོད་འཚེ་ལས་འགོག་ཐབས་ཆེད་དེ་ཙམ་དོ་སྣང་བྱེད་ཀྱི་མེད།རྒྱུ་མཚན་དེར་བརྟེན་ཁོང་ཚོས་གློག་ཀླད་དེ་བཞིན་ཡང་སེ་ཕྱིའི་གནོད་འཚེ་སྟེ་གནམ་གཤིས་འགྱུར་ལྡོག་དང་རྐུན་མ་སོགས་ཀྱི་ཉེན་ཁ་ལས་གཡོལ་ཐབས་ཇི་ལྟར་ཡིན་མིན་སྐོར་ལ་སྐད་ཆ་དྲི་གི་ཡོད།ཐབས་ལམ་དེ་དག་བེད་སྤྱོད་གཏོང་རྒྱུ་ནི་མེད་དུ་མི་རུང་བ་ཞིག་ཡིན་ཀྱང་ལག་ལེན་བསྟར་ཡག་ལ་བཤད་པ་ནང་བཞིན་ལས་དཀའ་ལས་ཆེ་བ་ཡོད།དཔེར་ན།ཚོགས་པ་མང་པོ་ཞིག་གི་ལས་ཁུངས་ཀྱི་སྒོ་དང་སྒེའུ་ཁུང་བཙན་པོ་ཞེ་པོ་ཞིག་ཡོད་ཀྱང་ཁོང་ཚོས་ལྡེ་མིག་ག་ཚོད་བཟོས་ཡོད་པ་དང་སུ་ལ་སྤྲད་ཡོད་མིན་སྐོར་དོ་སྣང་དེ་ཙམ་བྱེད་ཀྱི་མེད་དུས་གནད་འགག་ཆེ་བའི་ཡིག་ཆ་མང་པོ་ཞིག་ཉེན་ཁའི་ངང་གནས་ཡོད།